डोगरे लोक बी अपनी पसिन्दा दे मताबक अपने गै तौर-तरीकें कन्नै अन्न पकाइयै खन्दे न। कनक, मक्क, जौ, बाजरा ते दालीं स्हाड़ी खराक दे प्रमुख अंग न। अज्जकल ते इस अलाके च कम्म-रजगारै कारण होरने थाह्रें दे लोक बी र’वै करदे न, जिन्दे खाने-पीने ते लाने दा अपना गै ढंग-तरीका ऐ। कुदरती गल्ल ऐ जे डुग्गर दे लोकें दे खाने-पीने दे ढंगै पर बी उसदा असर पेआ ऐ। इस्सै करी डोगरें घरें च बी अज्ज मते सारे पकवान ओह् पकाऐ जन्दे न जेह्ड़े भारत दे दूएं थाह्रें दे बसनीकें दे मन-पसिन्द खाने न।